Lawrenson tilbragte hele sin karriere i England, hvor han blandt andet spillede syv år hos Liverpool og fire år hos Brighton &amp; Hove Albion. I sin tid hos Liverpool var han en del af en ekstremt succesfuld æra i klubbens historie, og var blandt andet med til at vinde hele fem engelske mesterskaber samt en FA Cup-titel. Han var også med på holdet der vandt Mesterholdenes Europa Cup i 1984, og spillede hele kampen i finalesejren over Roma.